The Rovin Ploughboy
Come saddle tae me my auld grey mare
Come saddle tae me my pony O
An I'll tak the road and I'll go far away
After ma rovin ploughboy O
Chorus
Ploughboy O, oh ploughboy, O
I'll follow the rovin ploughboy O

Last night I lay on a fine feather bed
Sheets and blankets sae cosy O
This night I maun lie in a cauld barn shed
Wrapped in the arms of my ploughboy O
A champion ploughman, my Geordie O
Cups and medals and prizes O
On bonny Deveronside there are none to compare
Wi my jolly rovin ploughboy O
So fare ye weel tae auld Huntly toon
Fare ye weel Drumdelgie O
For noo I'm on the road and I'm gaun far away
After ma rovin ploughboy O
Last chorus
Ploughboy O, oh ploughboy O
I'll follow my rovin ploughboy O
Mr MacDonald's additional verse:
What care I for the auld laird himself?
What care I for his siller O?
Gae saddle tae me my auld grey mare
I'm awa wi the rovin ploughboy O

